text: Stjernevejskolen fuldender triumf: To hold i kvartfinalen
  15 november 2016 kl. 11.45
  Stjernevejskolens drenge spillede tirsdag formiddag med en sikker sejr på 6-1 på udebane i Aarhus mod Laursens Realskole sig 
  i kvartfinalen i Ekstra Bladets skoleturnering - nøjagtig som skolens piger gjorde mandag. 
  I drengenes kamp kom Stjernevejskolen hurtigt foran - men Laursens Realskole udlignede på straffespark til 1-1, som var pausestillingen. 
  Straks fra 2. halvlegs begyndelse trak Stjernevejskolen fra. En føring på 4-1 blev hurtigt skabt, og da Laursens Realskoles drenge havde svært ved at klare modgangen og fik udvist en spiller, blev den endelige sejr på tennis-cifrene 6-1.
  Dermed er både drenge- og pigeholdet fra Stjernevejskolen i Hedensted klar til forårets kvartfinaler.
  Det er der ingen andre skoler, der matcher i dette års udgave af Ekstra Bladets skoleturnering, så allerede nu kan Stjernevejskolen bryste sig at være den skole, der samlet har klaret sig bedst.
  
  